Britannia.
Noong unang panahon, nagsagawa ng kudeta
ang Banal na mga Kabalyero ng Kaharian ng Liones,
na nagdulot ng kaguluhan at humantong sa Banal na Digmaan
sa pagitan ng angkan ng diyosa at ng demonyo.
Nagdulot ang digmaan ng nakakapinsalang apoy
na halos tupukin ang buong kontinente,
pero ang paglitaw at aktibong paglahok ng mga maalamat na bayani
na kilala bilang Seven Deadly Sins ang tumapos ng digmaan.
Nangyari ang kuwentong ito may 16 taon ang nakararaan.
ANG HINDI KILALANG PUWERSA
Wala pa akong nakikitang nilalang na gaya mo sa Daliri ng Diyos.
Kumusta ka? Ako si Percival.
Kakababa ko lang mula roon sa Daliri ng Diyos.
Inabot ako ng dalawang araw.
Uy, may alam ka bang lugar dito na tinitirhan ng mga taong tulad ko?
Sabi ni Lolo, may mga lugar na tinatawag na nayon at bayan
kung saan nakatira ang maraming tao!
Mukhang di mo naiintindihan ang salita ng mga tao.
Siguro nakatadhanang magtagpo ang mga landas natin.
Maging magkaibigan tayo.
Hindi, sandali!
Wala akong kilala rito at nakakabalisa ito!
Teka...
Sige na, lumapit na kayo rito!
Magsisimula na ang nakamamanghang palabas ng Kagila-gilalas na Sirko ni Katz!
Ako si Katz, ang pinuno, ang unang magtatanghal.
Itong mga piraso ng papel...
Napakagaling!
Agad silang naging naglalagablab na mga apoy!
Si Binibining Elva na ang kasunod.
Panoorin n'yo kung paano lumusot sa butas ang unggoy niya,
at saka nawala tapos lilitaw ulit.
Napakahusay!
At para naman sa bidang magtatanghal sa ating sirko...
Uy, Donny! Seryosohin mo nga 'tong pag-eensayo natin!
Para saan pa kung wala namang manonood?
Kaya nga ensayo 'to kasi ginagawa natin nang walang may manonood.
'Wag ka ngang magmagaling diyan.
- Sino 'yon? - Sino 'yon?
Ang galing!
Nakakamangha 'yon! Gusto ko ulit mapanood!
Isa pa!
Tagarito ba ang batang 'to?
Dito? Wala namang nakatira dito.
Uy, bata.
Hindi mo 'to puwedeng panoorin nang libre.
Magbayad ka ng pera.
'Wag mo namang siyang takutin dahil lang napanood niya tayo.
Hanapbuhay natin 'to.
Pera... Ano 'yon?
Sige, ibigay mo lahat ng gamit mo.
Sige. Heto.
- Sige. Ipapakita ko sa 'yo ang mahika ko. - Ayos!
Lumulutang ako!
Lumulutang na ba 'ko?
Oo, lumulutang ka.
Uy, paano mo nagagawa 'to?
Uy!
Donny! Ang sama mo naman!
Mabuting matutuhan niya ang realidad ng buhay.
Mawawala rin naman 'yong mahika. Di problema 'yon.
Malaking problema 'yon!
Di puwedeng basta mo lang iwan ang isang bata roon.
Sa nakikita ko, parang wala rin naman siyang kasama.
Dapat ba natin siyang balikan, ha?
Ang layo na natin sa kaniya.
Sandali!
Lumagpas ako.
Naabutan niya tayo nang tumatakbo lang.
Ano...
Pasensiya na, ha? Heto. Ibabalik ko na 'yong gamit mo.
Ang totoo, may hinahanap ako.
Alam n'yo ba kung saan ko siya makikita?
Hindi ka galit?
At ang pangalan ng taong 'yon ay...
Ironside.
Ironside. Kakilala mo ba siya?
Siya ang ama ko na pumatay sa lolo ko.
Nakakabagabag namang marinig 'yan.
Mag-isa kang naglalakbay para maghiganti, gano'n ba?
Hindi ko pa alam.
Kaya gusto ko siyang makita at tanungin nang personal
kung bakit niya pinatay si Lolo.
At kung bakit ngayong lang siya nagpakita sa amin.
Pero bubugbugin ko muna siya!
Hindi, hindi ko siya kilala.
Pasensiya na. Hindi ko rin kilala.
Gano'n ba.
Di ako sigurado kung mahahanap mo siya gamit lang ang pangalan niya,
pero baka makakuha ka ng ibang impormasyon pag pumunta ka sa nayon.
Nayon?
Nayon!
'Yong lugar na sinasabing maraming tao at mga bahay!
Gusto mo bang sumama sa amin sa susunod na nayon?
Sige!
Hindi ibig sabihin nito na libre na ang pagsakay mo!
Tama na nga 'yan, Donny.
May alam ka bang mahika?
Mahika?
Tingnan natin ang kaya mo.
Paanong ako ang natamaan mo e nasa likod mo ako?
Nakapagtataka naman.
'Wag kang mag-alala, bata. Isasabay ka namin nang libre.
Isang grupo kami na naglalakbay sa Britannia,
at kumikita sa pagtatanghal ng mahika sa mga bayan at nayon na binibisita namin.
Ganoon ba. Nakakamangha 'yong ginagawa n'yo. Parang totoo talaga!
Napahanga ka na sa gano'ng kasimpleng mahika?
Mas maayos sana ang buhay namin kung di lang pipitsugin ang mahika namin,
na katumbas lang ng maliit na kita.
Ha?
Hindi ko na rin naman maaabot 'yong pangarap ko.
May kaniya-kaniya kaming mga masasalimuot na nakaraan.
Ang Kagila-gilalas na Sirko ni Katz ay isang pagsasama ng mga taong
minsang nangarap na maging Banal na Kabalyero
pero hindi natupad.
Banal na Kabalyero?
Tama! 'Yong ama ko...
Sinabi sa 'kin ng salbaheng 'yon no'ng araw na 'yon.
Dati niya akong kaibigan.
No'ng mga Banal na Kabalyero pa kami.
Sinabi niya na pareho silang Banal na Kabalyero ni Lolo!
Kung gano'n, anak ka ng isang Banal na Kabalyero?
Gano'n ba?
Saang kaharian sila naging mga Banal na Kabalyero?
Kaharian? Di ko alam.
Di ko alam kung ano'ng pinagsasasabi n'yo,
pero sawa na akong pakinggan ang tungkol sa mga Banal na Kabalyero!
Uy, kaya mo bang lumipad gamit 'yong kakayahan mong magpalutang?
Tumahimik ka nga. 'Wag mo 'kong kausapin!
Paano mo ginagawa 'yon?
Gusto mo bang palutangin kita ulit?
Gusto ko lang ulitin mo 'yon.
May mga taong papunta sa direksiyon natin.
Sila ba 'yong mga taganayon?
Tulong!
Nasa panganib ang nayon!
Ano'ng nangyari?
May nagwawalang lobo sa nayon!
Puntahan n'yo ang mga Banal na Kabalyero. Bilis na!
Ano ang lobo?
Di ka pa nakakakita n'on?
Parang 'yon lang.
Di naman kailangang tawagin pa ang mga Banal na Kabalyero.
Lobo lang 'yon, paaalisin na lang namin para sa inyo.
Uy, Donny. Hindi mo puwedeng...
Bilang kapalit, dapat bigyan nila tayo
ng libreng matutuluyan at pagkain ngayong gabi.
Ang laki niyan!
Isang halimaw na lobo?
Tawagin na natin ang mga Banal na Kabalyero!
Sandali! May tao sa loob!
Wala naman na tayong magagawa!
Percival!
Gusto mo bang mamatay?
Laging sinasabi noon ni Lolo,
"Durugin ang masasama at tulungan ang mahihina.
Protektahan ang mga mahahalaga sa 'yo, sa abot ng makakaya mo."
Ayaw ko nang masaktan pa ulit nang gano'n,
o hayaang maranasan 'yon ng sinuman!
Magtuos tayo, Lobo!
Lulutuin kita at kakainin!
Halimaw ka.
Aray!
Aray...
Ayos ka lang ba?
Aray!
Bakit pa kayo bumalik?
Kasalanan mo...
Binuhay mo ulit sa loob ko ang nagbabagang apoy.
Takbo, Percival!
Ang lakas ng loob mong gawin 'yon!
Ang galing. Isang bata lang ang tumalo sa halimaw na lobo.
Ligtas na tayo.
Ligtas na tayong lahat ngayon!
'Yong bata ang may gawa! Tinalo niya 'yong lobo!
Napakatapang na bata!
Sino'ng mag-aakalang matatalo niya ang alagad ko?
Kaya, ako na'ng susunod niyang makakalaban!
Iniisip ko kung masamang pangitain 'yon.
Di pa ako nakakakita ng ganito kalaking lobo.
Nanlamig ang dugo ko sa takot.
Usap-usapan na may nagpapakita rin na nakakakilabot na mga halimaw
sa ibang nayon.
Aray!
Aray.
Tama na 'yang pagdaing mo.
Tanda ng katapangan itong sugat mo.
'Wag mo nang pagaanin ang loob ko.
Buwisit. Mukha akong kawawa.
Nga pala, nasaan 'yong matapang na bayani?
Isinama siya ni Elva roon sa ilog sa may burol.
Grabe naman. 'Yan ba ang sugat na nakuha mo no'ng araw na 'yon?
Oo.
Grabe. Umabot pa hanggang sa likod mo.
Oo.
Kagagaling lang nito.
Oo.
Naku, masyadong matipid ang mga sagot mo.
Umaasta kang matanda kahit bata ka pa.
Katulad 'to n'ong sinabi ni Lolo.
Dapat linisin ang buong katawan mo.
Sasalubungin ka ng mga taganayon.
Napakabuting tao ni Donny, ano?
Ngayon lang kami nagkakilala,
pero itinaya niya ang buhay niya para protektahan ako.
Sumuong ka kaagad sa kapahamakan para sa mga taong di mo naman kilala.
Mas mabuti ka kaysa sa kaniya.
Talaga?
Mukhang naimpluwensiyahan mo talaga si Donny.
Mukhang di pa rin siya sumusuko
sa kagustuhang niyang maging Banal na Kabalyero.
Uy, Elva, ano 'yong Banal na Kabalyero?
"Nakikita ng mga mata mo ang kasamaan,
nagsasabi ng katotohanan ang bibig mo,
napupuno ng hustisya ang puso mo,
at wawasakin ng espada mo ang masasama."
Sila ang magagaling na kabalyero na may makapangyarihang mahika
at prumoprotekta sa mga kaharian at mga tao.
Madalas sabihin 'yan ni Lolo noon.
Ano ang mahikang 'yon?
'Yon ba 'yong pinakita n'yo sa 'kin ni Donny no'ng una tayong nagkita?
Medyo.
Pero di gano'n kalakas ang mahika namin para maging Banal na Kabalyero.
Pero ang pinakamahalagang katangian
ay 'yong ginawa mong walang alinlangang pagtulong.
Kinalaban mo 'yong halimaw para sa mga di mo kilala,
gaano man 'yon kamapanganib.
Nakamamangha 'yon.
Siguro pinanganak kang
taglay ang mga katangian ng isang Banal na Kabalyero.
Pinagkakasya mo ba 'to palagi?
Uy, kanina ka pa namin hinihintay.
Nandito na ang bida ng araw na 'to!
Uminom tayo para sa matapang na bayaning nagligtas sa ating nayon!
Tagay!
Ang sarap! Ano 'to?
Katas ng berry 'yan na hinaluan ng arnibal.
Mas gusto ko sana ng alak.
Puwede ka na bang uminom ng alak, Donny?
'Wag mo 'kong itulad sa batang kagaya mo.
Umaasta kang parang matanda, pero 16 ka pa lang, katulad ko.
Ako rin. Magkaka-edad tayong tatlo.
Imposible. 16 ka na rin?
Oo.
Nakita na niya ang lahat sa 'kin.
Kuya Percival!
Salamat sa pagtulong sa 'kin kanina!
Kung may nangyaring masama sa apo ko...
Salamat.
- Alagaan mo lang ang lolo mo. - Sige!
Lalaking nakapulang baluti? Di ko pa siya nakikita.
Ironside? Di ko 'yon kilala.
Lalaking may mabahong baluti?
Hindi mabahong baluti! Pulang baluti!
Parang pamilyar, pero parang hindi.
Pamilyar ba o hindi? Ano ba talaga?
Kumalma ka naman.
Labas! Ironside!
Walang silbi ang pagsigaw mo.
Alam ko ang pangalang 'yon!
May lumulutang sa hangin!
Nandito ako para makita
ang matapang na batang tumalo sa alagad ko.
Isa 'tong di inaasahan na pangyayari! Nakakagulat talaga!
Ayon sa ulat, patay na ang matanda at ang kaniyang apo,
pero narito ka, buhay na buhay at masigla.
Baka nga may pagmamahal siya para sa sarili niyang anak.
Pero 'wag mong sabihing buhay pa rin pati si Varghese.
Paano mo nalaman ang pangalan ni Lolo?
Hoy, ikaw! Di kita kilala, pero humingi ka ng paumanhin sa batang 'to!
Kamamatay lang ng lolo niya!
Pinuno...
Base sa baluti mo, isa ka bang Banal na Kabalyero?
'Wag mong isiping puwede ka nang magsabi ng kung ano-ano
dahil lang Banal na Kabalyero ka!
'Yang bata sa likod mo ang pakay ko.
Hindi talaga natitinag ang lalaking 'to.
Nakaharang ka.
- Amo! - Ayos lang ba siya?
Pasensiya na. Marahan lang sana kitang patatabihin.
Sino ka?
Paano mo nakilala sina Lolo at Ironside?
Ako si Pellegarde, ang Itim na Kabalyero!
Kasamahan ko ang lolo at tatay mo, bata.
Hindi na ako bata!
Ako si Percival!
Gusto ko 'yang lakas ng loob mo!
Kung kasamahan mo ang salbaheng 'yon, malamang alam mo kung nasaan siya.
Hindi ka man lang natatakot sa 'kin.
Gusto ko 'yan.
Sabihin mo sa 'kin kung nasaan siya bago ako matapos magbilang ng lima!
Magkaiba sila ng pinag-uusapan.
- Lima, apat, tatlo... - Hanga ako sa mga matatapang na tao!
- Dalawa, isa... - Anuman ang kasarian nila!
Hindi talaga sila nagkakaintindihan.
- Kung gano'n, labanan na! - Kung gano'n, labanan na!
- Nagkaintindihan sila bigla! - Nagkaintindihan sila bigla!
Halika, sumugod ka.
Dito ka lang.
Kaya mo 'yan, Kuya Percival!
Heto na ako!
Ha? Sandali! Nasaan ang sandata mo?
Balak mo ba akong labanan gamit lang ang mga kamay mo?
Kaya niyang itulak at paatrasin ako kahit suot ko ang matibay na baluting 'to.
Kakaiba talaga ang batang 'to!
Kung ako ang mananalo, sasabihin mo sa 'kin kung nasaan siya!
Sige!
Pero kung ako ang mananalo, sa 'kin ka na.
May potensiyal ka talaga!
Para gusto ko nang ako ang magpalaki sa 'yo!
Percival!
Hindi kita... hahayaan...
Ako...
ang magtatagumpay!
Mananalo ako!
Nilalagay mo ang sarili mo sa kapahamakan para sa kapakanan ng mga mahihina.
Kaya mong makipagsabayan sa malakas na kalaban.
Magaling.
Kuya Percival...
Kung di ka gagamit ng armas, 'yang mahika mo na lang!
Kung hindi, di ako masisiyahan sa labanang 'to.
Wala akong kahit anong mahika.
Ano? Walang mahika ang anak ni Ironside?
Masyado yata akong napabilib sa 'yo.
Pero mas ginaganahan akong sanayin ka.
Kung gano'n, tapusin na natin ang labanang 'to.
Sige na, sumuko ka na!
Hindi ako papayag.
Matigas ang ulo mo!
Wala kang laban sa kaniya.
Masyadong mapanganib para sa 'yo ang lumaban.
Sinasabi mo bang manood na lang ako rito?
Pigilan n'yo siya!
Mas madaling sabihin kaysa gawin.
Paano kung totoong Banal na Kabalyero siya?
Hindi matatalo si Kuya Percival!
Siya ang bayaning nagligtas sa amin ng lolo ko!
Hinding-hindi siya matatalo!
Ano?
Ano'ng nangyari?
Paano ko...
Sabi mo wala kang kahit anong mahika, di ba?
E ano 'yang enerhiyang lumalabas sa mga kamay mo?
Sagutin mo ako, Percival!
ANG HINDI KILALANG PUWERSA
Tagapagsalin ng subtitle: Carlo Canaman